RESOLUCIÓN do 9 de agosto de 2021, da Secretaría Xeral da Igualdade, pola que se resolven as subvencións previstas na Resolución do 2 de marzo de 2021 pola que se establecen as bases reguladoras das subvencións ás entidades locais da Comunidade Autónoma de Galicia para a promoción da igualdade, de forma individual e mediante o sistema de xestión compartida, e se procede á súa convocatoria para o ano 2021 (código de procedemento SI435B).
Consellería de Emprego e Igualdade — III. Outras disposicións — 18/08/2021

Mediante a Resolución do 2 de marzo de 2021 establecéronse as bases reguladoras e a convocatoria de subvencións ás entidades locais da Comunidade Autónoma de Galicia para a promoción da igualdade para o ano 2021.
Trátase das subvencións ás entidades locais da Comunidade Autónoma de Galicia para o desenvolvemento dos seguintes programas:
a) Programa de fomento da conciliación da vida persoal, laboral e familiar (procedemento SI435B), financiado co PO FSE Galicia 2014-2020.
b) Programa de promoción da igualdade entre mulleres e homes e de prevención e tratamento da violencia de xénero (procedemento SI435A), financiado co PO FSE Galicia 2014-2020.
c) Programa de apoio aos centros de información ás mulleres (código de procedemento SI427B), financiado con fondos propios da comunidade autónoma.
d) Programa de sensibilización, información e difusión sobre igualdade e prevención da violencia contra as mulleres (código de procedemento SI435C), financiado con fondos procedentes do Pacto de Estado contra a violencia de xénero.
De acordo co establecido no artigo 2 da convocatoria, o crédito destinado ao financiamento destas axudas é o seguinte:
Con data do 22 de xuño de 2021, DOG núm. 117, publicouse a Resolución do 9 de xuño de 2021 pola que se resolven as subvencións previstas na Resolución do 2 de marzo de 2021, da Secretaría Xeral da Igualdade, pola que se establecen as bases reguladoras das subvencións ás entidades locais da Comunidade Autónoma de Galicia para a promoción da igualdade, de forma individual e mediante o sistema de xestión compartida, e se procede á súa convocatoria para o ano 2021. No anexo II (lista de agarda) da Resolución do 9 de xuño de 2021, son 30 as solicitudes susceptibles de axuda do Programa fomento da conciliación (SI435B) que quedan na lista de espera segundo a orde de puntuación e que, de ser o caso, poderán ser atendidas no caso de que quede crédito libre por producirse algunha renuncia ou ben por ampliación do crédito inicialmente dispoñible segundo o especificado no artigo 2.2 das bases reguladoras.
Por Resolución do 23 de xullo de 2021, da Secretaría Xeral da Igualdade, publicada no DOG nº 145, do 30 de xullo, ampliouse e redistribuíuse a dotación orzamentaria da Resolución do 2 de marzo de 2021. Con esta ampliación orzamentaria o crédito total dispoñible para atender as axudas previstas na citada Resolución do 2 de marzo de 2021 para o Programa de fomento da conciliación (SI435B) quedou establecido en 1.850.818,43 € euros:
Segundo o artigo 17.3 das bases reguladoras, por tratarse dun procedemento de concorrencia competitiva e de conformidade co previsto no artigo 45 da Lei 39/2015, do 1 de outubro, do procedemento administrativo común das administracións públicas, as resolucións destas subvencións serán obxecto de publicación no
Diario Oficial de Galicia
, a cal producirá os mesmos efectos da notificación.
Tendo en conta que se dan os supostos previstos nos artigos 2.2 e 15.4 das bases reguladoras, logo da ampliación do crédito destinado a estas axudas, e con base na valoración realizada pola comisión de valoración prevista no artigo 15.2 das bases reguladoras, vista a proposta de resolución formulada polo órgano instrutor e tendo en conta as dispoñibilidades orzamentarias,
Primeiro. Conceder, logo da ampliación e redistribución do crédito destinado a estas axudas, as subvencións para as entidades locais para o Programa fomento da conciliación (SI435B) que se indican no anexo, como consecuencia da aplicación dos criterios e pautas de valoración establecidas no artigo 16 das bases reguladoras, pola contía e para o desenvolvemento das actuacións que figuran no anexo, por un importe total de 378.525,94 euros, na aplicación orzamentaria 11.02.312G.460.1, proxecto de gasto 2021.00061, coa denominación «FOMENTO DA CONCILIACIÓN E DA CORRESPONSABILIDADE» consignada no estado de gastos dos orzamentos xerais da Comunidade Autónoma de Galicia para o ano 2021.
Segundo. De acordo co establecido no artigo 21.2 das bases reguladoras, realizarase un primeiro pagamento do 75 % da contía da subvención concedida, en concepto de pagamento anticipado, que se fará efectivo unha vez que se realice a notificación da resolución. O 25 % restante, ou a parte que corresponda, librarase logo da xustificación polas entidades beneficiarias do cumprimento da finalidade para a cal se concedeu a subvención e demais condicións exixidas nesta resolución.
Así mesmo, de acordo co establecido no artigo 20.1 da convocatoria, a data límite para a presentación da documentación xustificativa da actuación subvencionada necesaria para proceder ao pagamento da subvención finaliza o 11 de outubro de 2021.
Dentro do dito prazo, as entidades beneficiarias deberán presentar a documentación común e a específica correspondente á actuación subvencionada relacionada no artigo 20.3 da convocatoria. De acordo co establecido no artigo 12 bis das bases reguladoras, a presentación da documentación deberá realizarse electronicamente accedendo á Carpeta cidadá da persoa interesada dispoñible na sede electrónica da Xunta de Galicia.
Terceiro. Informar as entidades beneficiarias que figuran no anexo desta resolución do seguinte:
a) Estas axudas son incompatibles con outras axudas públicas para a mesma actuación ou actividade nos termos establecidos no artigo 3 da convocatoria.
b) As entidades beneficiarias deberán cumprir, en todo caso, os requisitos e as obrigas exixidos nos artigos 10 e 11 da Lei 9/2007, do 13 de xuño, de subvencións de Galicia, e na demais normativa europea de aplicación, así como coas condicións e obrigas establecidas no artigo 22 das bases reguladoras e demais que resulten exixibles segundo a normativa de aplicación.
c) No artigo 6.7 e no artigo 24 das bases reguladoras establécense os criterios de gradación dos posibles incumprimentos que determinan, de ser o caso, a perda do dereito ao cobramento da subvención, á minoración da subvención inicialmente concedida ou, de ser o caso, o reintegro total ou parcial da axuda percibida.
Cuarto. Esta resolución esgota a vía administrativa e contra ela poderá interpoñerse recurso potestativo de reposición ante a secretaria xeral da Igualdade, no prazo dun mes, contado desde o día seguinte ao desta publicación, de conformidade co establecido nos artigos 112, 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao desta publicación, de acordo co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 9 de agosto de 2021